CELEX: 32012R0597
Language: lt
Date: 2012-07-05 00:00:00
Title: 2012 m. liepos 5 d. Komisijos įgyvendinimo reglamentas (ES) Nr. 597/2012, kuriuo dėl veikliųjų medžiagų aliuminio-amonio sulfato, riebalų distiliavimo likučio, gyvūninių ir augalinių kvapu atbaidančių medžiagų ir (arba) žuvų taukų ir karbamido patvirtinimo sąlygų iš dalies keičiamas Įgyvendinimo reglamentas (ES) Nr. 540/2011  Tekstas svarbus EEE

6.7.2012   
            
            
               LT
            
            
               Europos Sąjungos oficialusis leidinys
            
            
               L 176/54
            
         KOMISIJOS ĮGYVENDINIMO REGLAMENTAS (ES) Nr. 597/2012
   2012 m. liepos 5 d.
   kuriuo dėl veikliųjų medžiagų aliuminio-amonio sulfato, riebalų distiliavimo likučio, gyvūninių ir augalinių kvapu atbaidančių medžiagų ir (arba) žuvų taukų ir karbamido patvirtinimo sąlygų iš dalies keičiamas Įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalies c punktą,
   kadangi:
   
               (1)
            
            
               veikliosios medžiagos aliuminio-amonio sulfatas, riebalų distiliavimo likutis, gyvūninės ir augalinės kvapu atbaidančios medžiagos ir (arba) žuvų taukai ir karbamidas buvo įtrauktos į Tarybos direktyvos 91/414/EEB (2) I priedą Komisijos direktyva 2008/127/EB (3) pagal 2004 m. gruodžio 3 d. Komisijos reglamento (EB) Nr. 2229/2004, nustatančio išsamias darbų programos, minėtos Tarybos direktyvos 91/414/EEB (4) 8 straipsnio 2 dalyje, ketvirtojo etapo įgyvendinimo taisykles, 24b straipsnyje nustatytą tvarką. Direktyvą 91/414/EEB pakeitus Reglamentu (EB) Nr. 1107/2009 šios medžiagos laikomos patvirtintomis pagal tą reglamentą ir yra išvardytos 2011 m. gegužės 25 d. Komisijos įgyvendinimo reglamento (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (5), priedo A dalyje;
            
         
               (2)
            
            
               vadovaudamasi Reglamento (EB) Nr. 2229/2004 25a straipsniu Europos maisto saugos tarnyba (toliau – Tarnyba) 2011 m. gruodžio 6 d. pateikė Komisijai nuomonę dėl aliuminio-amonio sulfato (6), o 2011 m. gruodžio 16 d. dėl riebalų distiliavimo likučio (7), gyvūninių ir augalinių kvapu atbaidančių medžiagų ir (arba) žuvų taukų (8) ir karbamido (9) peržiūros ataskaitų projektų. Peržiūros ataskaitos projektus ir Tarnybos nuomonę valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2012 m. birželio 1 d. pateikė kaip Komisijos aliuminio-amonio sulfato, riebalų distiliavimo likučio, gyvūninių ir augalinių kvapu atbaidančių medžiagų ir (arba) žuvų taukų ir karbamido peržiūros ataskaitas;
            
         
               (3)
            
            
               Tarnyba savo nuomonę dėl aliuminio-amonio sulfato, gyvūninių ir augalinių kvapu atbaidančių medžiagų ir (arba) žuvų taukų ir karbamido pateikė pranešėjams, Komisija juos paragino teikti savo pastabas dėl peržiūros ataskaitų;
            
         
               (4)
            
            
               patvirtinta, kad veikliosios medžiagos aliuminio-amonio sulfatas, riebalų distiliavimo likutis, gyvūninės ir augalinės kvapu atbaidančios medžiagos ir (arba) žuvų taukai ir karbamidas turi būti laikomos patvirtintomis pagal Reglamentą (EB) Nr. 1107/2009;
            
         
               (5)
            
            
               pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į naujausias mokslo ir technikos žinias, būtina iš dalies pakeisti aliuminio-amonio sulfato, riebalų distiliavimo likučio, gyvūninių ir augalinių kvapu atbaidančių medžiagų ir (arba) žuvų taukų ir karbamido patvirtinimo sąlygas. Ypač tikslinga reikalauti papildomos patvirtinamosios informacijos, susijusios su šiomis veikliosiomis medžiagomis. Kartu reikėtų atlikti tam tikrus techninius pakeitimus, visų pirma veikliųjų medžiagų pavadinimus „gyvūninės ir augalinės kvapu atbaidančios medžiagos ir (arba) žuvų taukai“ ir „riebalų distiliavimo likutis“ reikia atitinkamai pakeisti pavadinimais „žuvų taukai“ ir „riebalų distiliavimo likutis“. Todėl Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;
            
         
               (6)
            
            
               prieš taikant šį reglamentą turėtų būti nustatytas pakankamas laikotarpis, per kurį valstybės narės, pranešėjai ir augalų apsaugos produktų leidimų turėtojai spėtų įvykdyti reikalavimus, atsiradusius dėl pakeistų patvirtinimo sąlygų;
            
         
               (7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 priedo A dalis iš dalies keičiama pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. lapkričio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. liepos 5 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 309, 2009 11 24, p. 1.
   
      (2)  OL L 230, 1991 8 19, p. 1.
   
      (3)  OL L 344, 2008 12 20, p. 89.
   
      (4)  OL L 379, 2004 12 24, p. 13.
   
      (5)  OL L 153, 2011 6 11, p. 1.
   
      (6)  Veikliosios medžiagos pesticido aliuminio-amonio sulfato keliamos rizikos vertinimo tarpusavio peržiūros išvada, EMST leidinys (2012 m.), 10(3):2491. Galima rasti internete adresu www.efsa.europa.eu/efsajournal.htm.
   
      (7)  Veikliosios medžiagos riebalų distiliavimo likučio keliamos rizikos vertinimo tarpusavio peržiūros išvada, EMST leidinys (2012 m.), 10(2):2519. Galima rasti internete adresu www.efsa.europa.eu/efsajournal.htm.
   
      (8)  Veikliosios medžiagos gyvūninių ir augalinių kvapu atbaidančių medžiagų ir (arba) žuvų taukų keliamos rizikos vertinimo tarpusavio peržiūros išvada, EMST leidinys (2012 m.), 10(2):2546. Galima rasti internete adresu www.efsa.europa.eu/efsajournal.htm.
   
      (9)  Veikliosios medžiagos karbamido keliamos rizikos vertinimo tarpusavio peržiūros išvada, EMST leidinys (2012 m.), 10(1):2523. Galima rasti internete adresu www.efsa.europa.eu/efsajournal.htm.
   
      PRIEDAS
      Įgyvendinimo reglamento (ES) Nr. 540/2011 priedo A dalis iš dalies keičiama taip:
      
                  1)
               
               
                  219 eilutė, skirta veikliajai medžiagai aliuminio-amonio sulfatui, pakeičiama taip:
                  
                              Numeris
                           
                           
                              Įprastas pavadinimas, identifikavimo numeriai
                           
                           
                              IUPAC pavadinimas
                           
                           
                              Grynumas (1)
                              
                           
                           
                              Patvirtinimo data
                           
                           
                              Patvirtinimo galiojimo pabaiga
                           
                           
                              Konkrečios nuostatos
                           
                        
                              „219
                           
                           
                              Aliuminio-amonio sulfatas
                              CAS Nr. 7784-26-1 (dodekahidratas), 7784-25-0 (bevandenis)
                              CIPAC Nr. 840
                           
                           
                              Aliuminio-amonio sulfatas
                           
                           
                              ≥ 960 g/kg (išreikštas kaip dodekahidratas)
                              ≥ 502 g/kg (bevandenis)
                           
                           
                              2009 m. rugsėjo 1 d.
                           
                           
                              2019 m. rugpjūčio 31 d.
                           
                           
                              A   DALIS
                              Leidžiama naudoti tik kaip atbaidančiąją medžiagą.
                              B   DALIS
                              Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į aliuminio-amonio sulfato (SANCO/2985/2008) peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2012 m. birželio 1 d., išvadas, ypač į jos I ir II priedėlius.
                              Naudojimo sąlygose prireikus turi būti numatytos rizikos mažinimo priemonės.
                              Pranešėjas pateikia patvirtinamąją informaciją apie:
                              
                                          a)
                                       
                                       
                                          aliuminio-amonio sulfato virsmo ir (arba) disociacijos produktų poveikį aplinkai;
                                       
                                    
                                          b)
                                       
                                       
                                          riziką atsitiktinai paveiktiems organizmams, išskyrus stuburinius ir vandens organizmus.
                                       
                                    Ši informacija pateikiama valstybėms narėms, Komisijai ir Tarnybai iki 2016 m. sausio 1 d.“
                           
                        
            
                  2)
               
               
                  229 eilutė, skirta veikliajai medžiagai riebalų distiliavimo likučiui, pakeičiama taip:
                  
                              Numeris
                           
                           
                              Įprastas pavadinimas, identifikavimo numeriai
                           
                           
                              IUPAC pavadinimas
                           
                           
                              Grynumas (2)
                              
                           
                           
                              Patvirtinimo data
                           
                           
                              Patvirtinimo galiojimo pabaiga
                           
                           
                              Konkrečios nuostatos
                           
                        
                              „229
                           
                           
                              Riebalų distiliavimo likutis
                              CAS Nr. nepriskirtas
                              CIPAC Nr. 915
                           
                           
                              Netaikoma
                           
                           
                              ≥ 40 % suskaldytų riebalų rūgščių
                              Svarbios priemaišos: Ni, didžiausias kiekis – 200 mg/kg
                           
                           
                              2009 m. rugsėjo 1 d.
                           
                           
                              2019 m. rugpjūčio 31 d.
                           
                           
                              A   DALIS
                              Leidžiama naudoti tik kaip atbaidančiąją medžiagą. Riebalų distiliavimo likutis turi atitikti Reglamento (EB) Nr. 1069/2009 ir Reglamento (ES) Nr. 142/2011 (OL L 54, 2011 2 26, p. 1) nuostatas.
                              B   DALIS
                              Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į iš dalies pakeistos riebalų distiliavimo likučio peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2012 m. birželio 1 d., išvadas (SANCO/2610/2008), ypač į jos I ir II priedėlius.
                              Naudojimo sąlygose prireikus turi būti numatytos rizikos mažinimo priemonės.
                              Pranešėjas turi pateikti patvirtinamąją informaciją apie techninės medžiagos specifikacijas ir didžiausio priemaišų bei susirūpinimą dėl toksiškumo keliančių teršalų kiekio tyrimą. Ši informacija pateikiama valstybėms narėms, Komisijai ir Tarnybai iki 2013 m. gegužės 1 d.“
                           
                        
            
                  3)
               
               
                  248 eilutė, skirta veikliosioms medžiagoms gyvūninėms ir augalinėms kvapu atbaidančioms medžiagoms ir (arba) žuvų taukams, pakeičiama taip:
                  
                              Numeris
                           
                           
                              Įprastas pavadinimas, identifikavimo numeriai
                           
                           
                              IUPAC pavadinimas
                           
                           
                              Grynumas (3)
                              
                           
                           
                              Patvirtinimo data
                           
                           
                              Patvirtinimo galiojimo pabaiga
                           
                           
                              Konkrečios nuostatos
                           
                        
                              „248
                           
                           
                              Žuvų taukai
                              CAS Nr. 100085-40-3
                              CIPAC Nr. 918
                           
                           
                              Žuvų taukai
                           
                           
                              ≥ 99 %
                              Svarbios priemaišos:
                              
                                           
                                       
                                       
                                          Didžiausias dioksino kiekis pašaruose – 6 pg/kg
                                       
                                    
                                           
                                       
                                       
                                          Didžiausias Hg kiekis pašaruose, gautuose perdirbant žuvis ir kitas jūros gėrybes, – 0,5 mg/kg
                                       
                                    
                                           
                                       
                                       
                                          Didžiausias Cd kiekis gyvūninės kilmės pašaruose, išskyrus naminių gyvūnų pašarą, – 2 mg/kg
                                       
                                    
                                           
                                       
                                       
                                          Didžiausias Pb kiekis – 10 mg/kg
                                       
                                    
                                           
                                       
                                       
                                          Didžiausias PCB kiekis – 5 mg/kg
                                       
                                    
                           
                              2009 m. rugsėjo 1 d.
                           
                           
                              2019 m. rugpjūčio 31 d.
                           
                           
                              A   DALIS
                              Leidžiama naudoti tik kaip atbaidančiąją medžiagą. Žuvų taukai turi atitikti Reglamento (EB) Nr. 1069/2009 ir Reglamento (ES) Nr. 142/2011 reikalavimus.
                              B   DALIS
                              Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į žuvų taukų (SANCO/2629/2008) peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2012 m. birželio 1 d., išvadas, ypač į jos I ir II priedėlius.
                              Naudojimo sąlygose prireikus turi būti numatytos rizikos mažinimo priemonės.
                              Pranešėjas turi pateikti patvirtinamąją informaciją apie techninės medžiagos specifikacijas ir didžiausio priemaišų bei susirūpinimą dėl toksiškumo keliančių teršalų kiekio tyrimą. Ši informacija pateikiama valstybėms narėms, Komisijai ir Tarnybai iki 2013 m. gegužės 1 d.“
                           
                        
            
                  4)
               
               
                  257 eilutė, skirta veikliajai medžiagai karbamidui, pakeičiama taip:
                  
                              Numeris
                           
                           
                              Įprastas pavadinimas, identifikavimo numeriai
                           
                           
                              IUPAC pavadinimas
                           
                           
                              Grynumas (4)
                              
                           
                           
                              Patvirtinimo data
                           
                           
                              Patvirtinimo galiojimo pabaiga
                           
                           
                              Konkrečios nuostatos
                           
                        
                              „257
                           
                           
                              Karbamidas
                              CAS Nr. 57-13-6
                              CIPAC Nr. 913
                           
                           
                              Karbamidas
                           
                           
                              ≥ 98 % m/m
                           
                           
                              2009 m. rugsėjo 1 d.
                           
                           
                              2019 m. rugpjūčio 31 d.
                           
                           
                              A   DALIS
                              Leidžiama naudoti tik kaip vilioklį ir fungicidą.
                              B   DALIS
                              Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į karbamido peržiūros ataskaitos, kurią Maisto grandinės ir gyvūnų sveikatos nuolatinis komitetas baigė rengti 2012 m. birželio 1 d., išvadas (SANCO/2637/2008), ypač į jos I ir II priedėlius.
                              Naudojimo sąlygose prireikus turi būti numatytos rizikos mažinimo priemonės.
                              Pranešėjas pateikia patvirtinamąją informaciją apie:
                              
                                          a)
                                       
                                       
                                          karbamido ir priemaišos biureto tyrimo metodą;
                                       
                                    
                                          b)
                                       
                                       
                                          riziką naudotojams, darbininkams ir praeiviams;
                                       
                                    a ir b punktuose nurodyta informacija pateikiama valstybėms narėms, Komisijai ir Tarnybai atitinkamai iki 2013 m. gegužės 1 d. ir 2016 m. sausio 1 d.“
                           
                        
            
         (1)  Išsamesnė informacija apie veikliųjų medžiagų tapatybę ir specifikaciją pateikta jų peržiūros ataskaitoje.
      
         (2)  Išsamesnė informacija apie veikliųjų medžiagų tapatybę ir specifikaciją pateikta jų peržiūros ataskaitoje.
      
         (3)  Išsamesnė informacija apie veikliųjų medžiagų tapatybę ir specifikaciją pateikta jų peržiūros ataskaitoje.
      
         (4)  Išsamesnė informacija apie veikliųjų medžiagų tapatybę ir specifikaciją pateikta jų peržiūros ataskaitoje.